CELEX: 32017R1091
Language: mt
Date: 2017-04-10 00:00:00
Title: Regolament Delegat tal-Kummissjoni (UE) 2017/1091 tal-10 ta' April 2017 li jemenda l-Anness tar-Regolament (UE) Nru 609/2013 tal-Parlament Ewropew u tal-Kunsill fir-rigward tal-lista ta' sustanzi li jistgħu jiġu miżjuda ma' ikel proċessat biċ-ċereali u ikel tat-trabi u ma' ikel għal skopijiet mediċi speċjali (Test b'rilevanza għaż-ŻEE. )

21.6.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 158/5
            
         REGOLAMENT DELEGAT TAL-KUMMISSJONI (UE) 2017/1091
   tal-10 ta' April 2017
   li jemenda l-Anness tar-Regolament (UE) Nru 609/2013 tal-Parlament Ewropew u tal-Kunsill fir-rigward tal-lista ta' sustanzi li jistgħu jiġu miżjuda ma' ikel proċessat biċ-ċereali u ikel tat-trabi u ma' ikel għal skopijiet mediċi speċjali
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 609/2013 tal-Parlament Ewropew u tal-Kunsill tat-12 ta' Ġunju 2013 dwar ikel maħsub għat-trabi u t-tfal żgħar, ikel għal skopijiet mediċi speċjali, u bħala sostitut tad-dieta kollha għall-kontroll tal-piż u li jħassar id-Direttiva tal-Kunsill 92/52/KEE, id-Direttivi tal-Kummissjoni 96/8/KE, 1999/21/KE, 2006/125/KE u 2006/141/KE, id-Direttiva 2009/39/KE tal-Parlament Ewropew u tal-Kunsill u r-Regolamenti tal-Kummissjoni (KE) Nru 41/2009 u (KE) Nru 953/2009 (1), u b'mod partikolari l-Artikolu 16 tiegħu,
   Billi:
   
               (1)
            
            
               L-Anness tar-Regolament (UE) Nru 609/2013 jistabbilixxi lista tal-Unjoni ta' sustanzi li jistgħu jiġu miżjuda ma' kategorija tal-ikel waħda jew aktar imsemmija fl-Artikolu 1(1). Skont l-Artikolu 22 ta' dak ir-Regolament, il-lista tal-Unjoni se tapplika mid-data tal-applikazzjoni tal-atti delegati kkonċernati, adottati skont l-Artikolu 11 tal-istess Regolament. Il-lista tal-Unjoni tista' tiġi emendata skont ir-rekwiżiti stabbiliti fl-Artikolu 16 ta' dak ir-Regolament.
            
         
               (2)
            
            
               Fl-Opinjoni tagħha tas-6 ta' Jannar 2006 (2), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li l-użu tal-bisgliċinat ferruż, bħala sors ta' ħadid fl-ikel maħsub għall-popolazzjoni ġenerali, fis-supplimenti tal-ikel u fl-ikel għal użi nutrizzjonali partikolari inkluż ikel maħsub għat-trabi u t-tfal żgħar, ma jippreżenta l-ebda tħassib dwar sikurezza.
            
         
               (3)
            
            
               Il-bisgliċinat ferruż ma kienx inkluż fl-Anness tar-Regolament (UE) Nru 609/2013 għall-użu, bħala sors ta' ħadid, f'ikel proċessat biċ-ċereali u ikel tat-trabi, sakemm issir ir-reviżjoni tar-regoli applikabbli għal dawn il-prodotti. Peress li din ir-reviżjoni teħtieġ aktar valutazzjonijiet xjentifiċi kontinwi li mhumiex se jiġu konklużi fi żmien qasir, fid-dawl tal-prassi amministrattiva tajba, mhux xieraq li jkun hemm aktar dewmien fl-aġġornament tal-lista tal-Unjoni fir-rigward tal-inklużjoni tal-bisgliċinat ferruż bħala sors ta' ħadid f'ikel proċessat biċ-ċereali u ikel tat-trabi.
            
         
               (4)
            
            
               Wara applikazzjoni, il-Kummissjoni talbet lill-Awtorità tipprovdi opinjoni dwar is-sikurezza u l-bijodisponibilità tal-oligosakkaridi tal-kalċju fosforil POs-Ca ®), bħala sors ta' kalċju miżjud fl-ikel għal skopijiet nutrizzjonali, fis-supplimenti tal-ikel u fl-ikel għal skopijiet mediċi speċjali. Fl-Opinjoni tagħha tas-26 ta' April 2016 (3), l-Awtorità kkonkludiet li ma hemm l-ebda tħassib dwar is-sikurezza għall-użu ta' din is-sustanza fil-kategoriji tal-ikel imsemmija sakemm ċerti kundizzjonijiet iddettaljati fl-opinjoni tagħha jiġu rispettati. L-awtorità qalet li din is-sustanza tkun kontributur ewlieni fil-konsum globali medju ta' kuljum tal-kalċju.
            
         
               (5)
            
            
               Għalhekk, l-Anness tar-Regolament (UE) Nru 609/2013 għandu jiġi emendat skont dan.
            
         
               (6)
            
            
               Il-partijiet interessati ġew ikkonsultati u tqiesu l-kummenti li ġew ipprovduti,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament (UE) Nru 609/2013 huwa emendat skont l-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-10 ta' April 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 181, 29.6.2013, p. 35.
   
      (2)  Il-Bord tal-AFC tal-EFSA (Bord Xjentifiku tal-EFSA dwar l-addittivi tal-ikel, il-ħwawar, addittivi awżiljari u materjali għall-ipproċessar f'kuntatt mal-ikel), l-Opinjoni relatata mal-Bisgliċinat ferruż bħala sors ta' ħadid għall-użu fil-manifattura tal-ikel u fis-supplimenti tal-ikel, EFSA Journal (2006) 299, 1-17.
   
      (3)  Il-Bord tal-ANS tal-EFSA (il-Bord tal-EFSA dwar l-Addittivi tal-Ikel u s-Sorsi tan-Nutrijenti miżjuda mal-Ikel), 2016, l-Opinjoni Xjentifika dwar l-Oligosakkaridi tal-kalċju fosforil (POs-Ca ®) bħala sors ta' kalċju miżjud fl-ikel għal skopijiet nutrizzjonali, fis-supplimenti tal-ikel u fl-ikel għal skopijiet mediċi speċjali, EFSA Journal 2016;14(6):4488.
   
      ANNESS
      L-Anness tar-Regolament (UE) Nru 609/2013 huwa emendat kif ġej:
      
                  (a)
               
               
                  fis-sustanza “Kalċju”, l-entrata li ġejja tiddaħħal wara l-entrata għal “L-pidolat tal-kalċju”:
                  
                              “oligosakkaridi tal-kalċju fosforil
                           
                           
                               
                           
                           
                               
                           
                           
                              X”
                           
                           
                               
                           
                        
            
                  (b)
               
               
                  fis-sustanza “Ħadid”, l-entrata “bisgliċinat ferruż” tinbidel b'dan li ġej:
                  
                              “bisgliċinat ferruż
                           
                           
                              X
                           
                           
                              X
                           
                           
                              X
                           
                           
                              X”